**OBEC Černík**

**VŠEOBECNE  ZÁVÄZNÉ  NARIADENIE  OBCE  Černík
č. 5/2015**

 **O MIESTNYCH DANIACH**

 Obec Černík v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

vydáva toto Všeobecné záväzné nariadenie /ďalej len VZN/

**§ 1**

**Základné ustanovenie**

1. Obecné zastupiteľstvo v Černíku podľa § 11, ods. 4 písm. d) zákona č. 369/1990 Zb. o obecnom zriadení v znení neskorších predpisov

r o z h o d l o,

že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. januára 2016 nasledovné dane:

1. daň za psa
2. daň za používanie verejného priestranstva
3. daň za ubytovanie
4. daň za predajné automaty
5. daň za nevýherné hracie prístroje
6. daň za jadrové zariadenie
7. Základné náležitosti o miestnych daniach uvedených v ods. 1. písm. a) až f) sú ustanovené v zákone č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Predmet úpravy VZN**

 Predmetom tohto VZN je určenie náležitostí k jednotlivým druhom miestnych daní  uvedených v ods. 1. písm. a) až f) v zmysle splnomocňovacích ustanovení zákona
č. 582/2004 Z.z. o miestnych daniach správcom dane

**§ 3**

**DAŇ ZA PSA**

Sadzba dane za jedného psa a kalendárny rok sú **3,00 €. Táto sadzba platí aj
za každého ďalšieho psa.**

**§ 4**

**DAŇ ZA POUŽÍVANIE VEREJNÉHO PRIESTRANSTVA**

1. Sadzba dane za užívanie verejného priestranstva:
2. užívanie verejného priestranstva – predaj, poskytovanie služieb......................

................... **3 €/m²/deň**

1. za umiestnenie stavebného zariadenia a stavebnej skládky v obci....................

................... **0,066** **€/m²/deň**

1. za umiestnenie inej skládky ako je uvedené v bodoch a, b ..........................

................... **0,066 €/m²/deň**

**§ 5**

**DAŇ ZA UBYTOVANIE**

1. Sadzba dane je **0,33 €** za osobu a prenocovanie. Daň pre správcu vyberá platiteľ. Platiteľom je tá fyzická alebo právnická osoba, ktorá prevádzkuje vlastné alebo prenajaté zariadenie, v ktorom sa poskytuje odplatné prechodné ubytovanie pre daňovníkov.
2. Platiteľ dane začatie činnosti prevádzkovania zariadenia oznámi pre účel registrácie najneskôr do 30 dní od prvého dňa prevádzkovania zariadenia správcovi dane. Prípadné podstatné zmeny alebo zánik činnosti oznámi do 30 dní odo dňa , kedy tieto skutočnosti nastali.
3. Platiteľ dane je povinný viesť preukázateľnú dennú evidenciu o poskytovaní prechodného ubytovania daňovníkovi, pričom najneskôr do 15 dní po ukončení štvrťroka odvedie správcovi dane za ubytovanie – obci Černík na jeho účet daň za ubytovanie v príslušnej výške za uplynulý štvrťrok, formou prevodu z účtu v peňažnom ústave, v hotovosti do pokladne správcu dane alebo poštovou poukážkou.
4. Platiteľ vystaví daňovníkovi potvrdenie o zaplatení dane, ktoré obsahuje identifikáciu platiteľa dane i daňovníka, výšku zaplatenej dane, obdobie a počet prenocovaní v zariadení.

**§ 6**

**DAŇ ZA PREDAJNÉ AUTOMATY**

1. Sadzba dane je **66 €** ročne za jeden predajný automat. Základom dane je počet predajných automatov zdaňovacím obdobím je kalendárny rok.
2. Na účel daňového konania daňovník identifikuje predmet dane tak, že označí každý predajný automat štítkom, na ktorom uvedie obchodné meno alebo názov prevádzkovateľa, prevádzku s adresou, kde je automat umiestnený, druhové označenie automatu, jeho výrobné číslo a dátum umiestnenia a začatia prevádzkovania predajného automatu. V rámci evidencie na účely dane daňovník vedie prehľadný zoznam predajných automatov, ktorý obsahuje údaje v členení podľa predchádzajúcej vety.
3. Pri plnení svojej oznamovacej povinnosti daňovník písomne uvedie správcovi dane svoje identifikačné údaje, t.j. obchodné meno alebo názov, IČO, sídlo resp. miesto podnikania, deň začatia prevádzkovania jednotlivých predajných automatov, miesto ich umiestnenia, druhové určenie a výrobné číslo.
4. Daň sa platí v hotovosti v pokladni správcu dane, prevodom z účtu v peňažnom ústave alebo poštovou poukážkou na účet správcu dane.

**§ 7**

**DAŇ ZA NEVÝHERNÉ HRACIE PRÍSTROJE**

1. **Sadzba dane je 66 € ročne za jeden nevýherný hrací prístroj. Základom dane je počet nevýherných hracích prístrojov. Zdaňovacím obdobím je kalendárny rok.**
2. **Na účel daňového konania daňovník identifikuje predmet dane tak, že označí každý** **nevýherný hrací prístroj štítkom, na ktorom uvedie obchodné meno alebo názov prevádzkovateľa, prevádzku s adresou, kde je prístroj umiestnený, druhové označenie prístroja, jeho výrobné číslo a dátum umiestnenia a začatia prevádzkovania nevýherného hracieho prístroja. V rámci evidencie na účely dane daňovník vedie prehľadný zoznam nevýherných hracích prístrojov, ktorý obsahuje údaje v členení podľa predchádzajúcej vety.**
3. **Pri plnení svojej oznamovacej povinnosti daňovník písomne uvedie správcovi dane svoje identifikačné údaje, t.j. obchodné meno alebo názov, IČO, sídlo resp. miesto podnikania,** **deň začatia prevádzkovania jednotlivých nevýherných hracích prístrojov, miesto ich** **umiestnenia, druhové určenie a výrobné číslo.**
4. **Daň sa platí v hotovosti v pokladni správcu dane, prevodom z účtu v peňažnom ústave** **alebo poštovou poukážkou na účet správcu dane.**

**§ 8**

**DAŇ ZA JADROVÉ ZARIADENIE**

1. Základom dane je výmera katastrálneho územia obce v m², ktoré sa nachádza v oblasti ohrozenia jadrovým zariadením a to 1 3390322 m².
2. Obec Černík sa zaraďuje do 3. pásma ohrozenia jadrovým zariadením v Mochovciach vo vzdialenosti 20 km, Sadzba dane je **0,0006 €** za m².

**§ 9**

**Záverečné ustanovenia**

1. Dňom účinnosti tohto VZN o miestnych daniach sa ruší VZN č. 9/2008 o dani za psa, VZN č. 4/2008 o dani za používanie verejného priestranstva, VZN č. 6/2008 o dani za ubytovanie, VZN č. 8/2008 o dani za predajné automaty, VZN č. 7/2008 o dani za nevýherné hracie prístroje, VZN č. 10/2008 o dani za jadrové zariadenie.
2. VZN bolo schválené obecným zastupiteľstvom dňa 11.12.2015.
3. Toto nariadenie nadobúda účinnosť od 1. januára 2016.

 Ľudovít Kuťka

 Starosta obce

**Návrh VZN bol zverejnený na úradnej tabuli obce od 26.11.2015 do 10.12.2015.**

**Toto VZN bolo vyvesené na úradnej tabuli obce od 14.12.2015 do 28.12.2015.**